**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**ზუგდიდის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

ზუგდიდის კულტურის განვითარების სტრატეგია: ზუგდიდი: ხელოვნების, რეწვისა და გასტრონომიის შემოქმედებითი ქალაქი.

სტრატეგიის მთავარი ამოცანაა ზუგდიდის კულტურისა და შემოქმედებითობის ახლებური გააზრება ადგილობრივი განვითარებისთვის.

ზუგდიდის კულტურის განვითარების პირველი 5 წლიანი სტრატეგია (2022-2026) ქალაქის მთავარ კულტურულ და შემოქმედებით თემებს, შესაძლებლობებს, მიზანსწრაფვებსა და პრიორიტეტებს განსაზღვრავს. სტრატეგია შემუშავდა ევროკავშირის დაფინანსებული EU4Culture პროექტის[[1]](#footnote-1) მხარდაჭერით.

სტრატეგიის შემუშავების პროცესში გათვალისწინებულია კულტურის სფეროზე ეკონომიკური, სოციალური და გარემოსდაცვითი ფაქტორების ზეგავლენა და მისი მჭიდრო კავშირი კულტურულ ტურიზმსა და რეგიონალურ განვითარებასთან. კულტურისა და კულტურული რესურსების თანმიმდევრული განვითარების და ადეკვატური გამოყენების დაგეგმვით, სტრატეგია ემსახურება ერთი მხრივ ადგილობრივი თემის გაძლიერებას, მეორე მხრივ კი ადგილობრივი კულტურისა და მემკვიდრეობის ხელშეწყობასა და პოპულარიზაციას ევროპული ღირებულებების ჭრილში, რათა წარმატებით მოხდეს მათი მდგრადი ინტეგრაცია პანევროპულ კულტურულ რუკაზე.

ქალაქისთვის კულტურის განვითარების პირველი სტრატეგია და მისი განხორციელების სამოქმედო გეგმა, ზუგდიდის მუნიციპალიტეტის მერიისა და საკრებულოს მიერ 2022 წლის მაისში იქნა დამტკიცებული და ქალაქში მოღვაწე ხელოვანებისა და ოსტატების, პროფესიული წრეების, კულტურის საჯარო და კერძო ორგანიზაციების, კერძო სექტორის წარმომადგენლების, ახალგაზრდობისა და, მთლიანად, ადგილობრივი მოსახლეობის მიერ, საჯარო კონსულტაციების დროს იდენტიფიცირებულ გამოწვევებს, აქტუალურ თემებსა და პრიორიტეტებს ეყრდნობა. აღნიშნული საჯარო კონსულტაციები 2021 წლის დეკემბერში დაიწყო და 2022 წლის მაისში დასრულდა.

ამ კონსულტაციებმა ცხადყო, რომ ადგილობრივი მოსახლეობა ერთსულოვანია ზუგდიდის გამორჩეული ისტორიული და კულტურული კონტექსტისა და თავისებურებების შეფასებისას, განსაკუთრებულ მნიშვნელობას ანიჭებს ამ უნიკალური რესურსის სათანადო განვითარებას, შეფუთვას, წარმოჩენასა და პოპულარიზაციას. ზემოაღნიშნულიდან გამომდინარე, ქალაქმა 3 მთავარი თემა და მიზანსწრაფვა განსაზღვრა: **ზუგდიდი-კულტურული მემკვიდრეობის ინოვაციის ქალაქი; ხელოვნების და რეწვის შემოქმედებითი ქალაქი; გასტრონომიის შემოქმედებითი ქალაქი.**

კულტურის განვითარების სტრატეგიის ერთ-ერთ პრიორიტეტად განისაზღვრა ზუგდიდის როგორც კულტურულ ჰაბად ჩამოყალიბება და ქალაქის გამორჩეული როლის წარმოჩენა ქვეყნის კულტურულ ცხოვრებაში. სტრატეგია წარმოაჩენს და განსაზღვრავს ხელოვნებისა და კულტურის ჭეშმარიტ პოტენციალსა და როლს, ქალაქისა და ადგილობრივი მოსახლეობის განვითარების საქმეში. ამის წინაპირობა კი თავად სტრატეგიის შემუშავების პროცესი გახდა, რომელიც ინკლუზიური, გამჭვირვალე და მონაწილეობითი იყო. ზუგდიდის კულტურის განვითარების სტრატეგია კონცენტრირებულია კულტურის ეკონომიკური განვითარების პოტენციალისა და შესაძლებლობების წარმოჩენასა და ეფექტურად გამოყენებაზე.

1. **თემატიკა:**

(გამოცხადებული საკონკურსო თემის დასახელება)

12. საერთაშორისო დონორებთან თანამშრომლობა და განვითარების პროექტებისთვის საერთაშორისო დაფინანსების მოძიების წარმატებული გამოცდილება

1. **პრაქტიკის/ინიციატივის ავტორი/ინიციატორი:**

(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).

ზუგდიდის მუნიციპალიტეტის მერია

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

ზუგდიდის მუნიციპალიტეტი - ზუგდიდის მუნიციპალიტეტის ტერიტორია მდებარეობს დასავლეთ საქართველოს ცენტრალურ ნაწილში (ფართობი 692 კვ.კმ). ქალაქი ზუგდიდი, როგორც ზუგდიდის მუნიციპალიტეტის, ასევე სამეგრელო-ზემო სვანეთის მხარის ადმინისტრაციული ცენტრია. მოსახლეობის რაოდენობა - 161351, შედის 48 ადმინისტრაციული ერთეული. ზუგდიდი არის ოკუპირებული აფხაზეთის საზღვისპირა ქალაქი.

ამჟამად მუნიციპალიტეტი აერთიანებს 53 ადმინისტრაციულ ერთეულს, მათ შორის, 5 ადმინისტრაციული ერთეული შედის ქალაქის შემადგენლობაში და 48 ადმინისტრაციული ტერიტორიული ერთეულის შემადგენლობაში შედის 58 სოფელი. მუნიციპალიტეტის ფართობი შეადგენს 692 კვ.კმ-ს. მოსახლეობის სიმჭიდროვის მხრივ ქ. ზუგდიდი სამეგრელოში ყველაზე მაღალი მაჩვენებლით გამოირჩევა. ზუგდიდის მუნიციპალიტეტში რეგისტრირებული მოსახლეობა, დევნილთა ჩათვლით, შეადგენს - 105 509 ადამიანს, მათ შორის, 18 000 ახალგაზრდა. ქალაქის მოსახლეობა - 42 998, საიდანაც 54% ქალი და 46% მამაკაცია, სოფლების მოსახლეობა - 62 511. ამასთან აღსანიშნავია, რომ ზუგდიდი დევნილი მოსახლეობის კომპაქტური ჩასახლების მხრივ, ყველაზე დიდი ცენტრია თბილისის შემდეგ. იძულებით გადაადგილებულ პირთა რიცხვი, მუნიციპალიტეტის ტერიტორიაზე 11 042 შეადგენს, რაც რეგისტრირებული მოსახლეობის 10.46%-ია.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;

კვლევა, რომელსაც ემყარება აღნიშნული სტრატეგია, მოიცავდა კულტურული და შემოქმედებითი ინდუსტრიების რესურსების სიღრმისეულ ანალიზს, გამოკითხვებს, კრიტიკულ დისკუსიებსა და ფართო საჯარო კონსულტაციებს.

სტრატეგიის შემუშავების პროცესის ეფექტურად წარმართვის მიზნით, მუნიციპალიტეტის ბაზაზე, ჩამოყალიბდა სტრატეგიის შემუშავებასა და პროცესის წარმართვაზე პასუხისმგებელი **საკოორდინაციო ჯგუფი,** რომელიც ზუგდიდის მუნიციპალიტეტის შესაბამისი სამსახურების თანამშრომლებითა და მოწვეული ექსპერტებით დაკომპლექტდა. აღნიშნულ პროცესს კოორდინირებას უწევდა საინვესტიციო პროექტების და დონორებთან ურთიერთობის განყოფილება.

კულტურის განვითარების სტრატეგიის შემუშავების პროცესის გამჭვირვალობის, საჯაროობისა და ყველა დაინტერესებული მხარის აქტიური ჩართულობის უზრუნველყოფის მიზნით, პროცესის დასაწყისში, მომზადდა და საჯაროდ ხელმისაწვდომი გახდა **სტრატეგიის შემუშავების გზამკვლევი,** რომელშიც დეტალურად იქნა აღწერილი სტრატეგიის შემუშავების პროცესი და მის შემუშავებაში ჩართვის შესაძლებლობები.

ზემოაღნიშნული კვლევა მოიცავდა ფართო საჯარო კონსულტაციას მიზნობრივ და პროფესიულ ჯგუფებთან და ყველა დაინტერესებულ მხარესთან, რამაც ხელი შეუწყო ადგილობრივი კულტურული რესურსისა და მდგომარეობის დიაგნოსტირებას, სრულფასოვანი სიტუაციური ანალიზის ჩატარებას, არსებული ფასეულობებისა და მისწრაფებების სწორ აღქმას. აღნიშნული პროცესი მოიცავდა არსებული მასალების გაანალიზებას (თემატური კვლევები, შეფასებები, ანგარიშები, სხვადასხვა დარგობრივი სტრატეგიული დოკუმენტები, სამოქმედო გეგმები და სხვ.), ასევე, პროფესიული ჯგუფების მოსაზრებებისა და საზოგადოებრივი აზრის გამოვლენასა და შეფასებას (სექტორული და თემატური შეხვედრების, მიზნობრივი საჯარო კითხვარებისა და კვლევების ჩატარების გზით), რამაც განსაკუთრებული როლი ითამაშა კულტურისა და ადგილობრივი შემოქმედებითი ინდუსტრიების როლისა და პოტენციალის ახლებურ გააზრებაში.

კულტურის განვითარების სტრატეგია ქალაქში მოღვაწე ხელოვანებისა და ოსტატების, პროფესიული წრეების, კულტურის საჯარო და კერძო ორგანიზაციების, კერძო სექტორის წარმომადგენლების, ახალგაზრდებისა და მთლიანად ადგილობრივი მოსახლეობის მიერ, საჯარო კონსულტაციების დროს იდენტიფიცირებულ გამოწვევებს, აქტუალურ თემებსა და პრიორიტეტებს ეყრდნობა. საჯარო კონსულტაციები 2021 წლის დეკემბერში დაიწყო და დასრულდა 2022 წლის მაისში. ამ კონსულტაციებმა ცხადყო, რომ ადგილობრივი მოსახლეობა ერთსულოვანია ზუგდიდის გამორჩეული ისტორიული და კულტურული კონტექსტისა და თავისებურებების შეფასებისას განსაკუთრებულ მნიშვნელობას ანიჭებს არსებული რესურსის სათანადო განვითარებას, შეფუთვას, წარმოჩენასა და პოპულარიზაციას.

* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

ზუგდიდის მუნიციპალიტეტს გააჩნია ტურისტულად მიმზიდველი დანიშნულების ადგილად ჩამოყალიბების მაღალი პოტენციალი, რომელიც ხელს შეუწყობს და განაპირობებს ადგილობრივი ბიზნესების განვითარებას, ასევე მსხვილი ინვესტორების დაინტერესებას და მათთვის შესაბამისი ბიზნეს გარემოს შექმნას. ამას გარდა:

* სტრატეგიული მდებარეობა-შავი ზღვის სანაპიროსთან, პორტთან და სტრატეგიულ სატრანსპორტო არტერიებთან სიახლოვე;
* ანაკლიის პორტისა და ანაკლიის როგორც რეგიონული ბიზნესჰაბის განვითარების პოტენციალი;
* მიმზიდველი ტურისტული გარემო და საერთაშორისო ვიზიტორების ნაკადის მზარდი ტენდენცია;
* დინამიურად მზარდი ინფრასტრუქტურა;
* სამთო კურორტთან (მესტია) დამაკავშირებელი მთავარი მაგისტრალი.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;

წლების განმავლობაში ქალაქში დაგროვილი პრობლემებისა და გამოწვევების ფონზე, ზუგდიდს და მთელ მის საზოგადოებას სჭირდება საკუთარი თავის „ხელახლა გააზრება და გამოგონება“, ერთი მხრივ, მისი კულტურული და შემოქმედებითი რესურსისა და აქტივების მაქსიმალურად დატვირთვითა და გამოყენებით და, მეორე მხრივ, მისი აქამდე აუთვისებელი და გამოუყენებელი რესურსისა და პოტენციალის სრულფასოვნად გააზრებითა და განვითარებით.

ზუგდიდის კულტურის საერთო კონტექსტი ამ დრომდე არ ყოფილა სათანადოდ გააზრებული, არსებული ინფორმაცია ფრაგმატულადაა. კერძოდ: ზუგდიდში არსებული კულტურული მემკვიდრეობის ობიექტები და კულტურული ინფრასტრუქტურა ნაკლებად გვევლინება მულტიფუნქციური ან შემოქმედებითი სივრცეების ფუნქციით; ტურისტულად მნიშვნელოვანი ადგილები არ არის ბრენდირებული და მათი სივრცეები არ არის ათვისებული ახლებური გააზრების კონტექსტში; ზუგდიდი არ გვევლინება რომელიმე საერთაშორისო კულტურული მარშრუტის წევრ ქალაქად; არ არის დანერგილი თანამედროვე ტექნოლოგიები, როგორიცაა ვირტუალური ტურები, აუდიო გიდები, მობილური აპლიკაციები და სხვა; ზუგდიდის მატერიალური კულტურული რესურსები არ არის სათანადოდ აღნუსხული და რეგისტრირებული ძეგლთა ნუსხაში, არ არის შესაბამისი სტატუსით დაცული; არ ხდება ზუგდიდის როგორც ტრადიციული რეწვის და ხალხური ხელოვნების ქალაქის პოზიციონირება და პოპულარიზაცია; ზუგდიდი, როგორც გასტრონომიული ქალაქი არ არის პოზიციონირებული და ის არ არის წარმოდგენილი მნიშველოვან საერთაშორისო გასტრონომიულ პლატფორმებში, ქსელებსა და თუ ორგანიზაციებში.

* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;

ზუგდიდს არასდროს არ ჰქონდა ადგილობრივი კულტურის თანმიმდევრული განვითარების ხედვა და გეგმა, რომელიც გასაგები და მისაღები იქნებოდა საზოგადოებისთვის. საქართველოში 90-იანი წლების ეკონომიკური და ინდუსტრიული სტაგნაცია ზუგდიდზეც აისახა ნეგატიურად. მზარდი გარე მიგრაცია, მოსახლეობის დრამატული გადინება ის მთავარი გამოწვევაა , რომელიც ჯერ კიდევ დგას ქალაქის წინაშე. მდგრადი განვითარების წარმატებით მიღწევისთვის, მნიშველოვანია წარსულის და აწმყოს გაანალიზება და მომავლის დაგეგმვაში გათვალისწინება. მომავლის ამგვარი პერსპექტივის ერთ-ერთი მთავარი ინსტრუმენტია კულტურის განვითარების სტრატეგია, რომელიც როგორც სექტორთა შორისი, ინკლუზიური, ყოვლისმომცველი დოკუმენტი განსაზღვრავს ქალაქის კულტურულ, საზოგადოებრივ, სოციალურ და ეკონომიკურ ინტეგრირებულ განვითარებას.

* **პასუხი არსებულ გამოწვევაზე** - მოკლე აღწერა და მიღწეული შედეგი:

სამწუხაროდ, ზუგდიდის კულტურის საერთო კონტექსტი, ამ დრომდე არ ყოფილა სათანადოდ გააზრებული, არსებული ინფორმაცია ფრაგმენტულადაა, ამასთან, მდგრადი განვითარების წარმატებით მიღწევისთვის მნიშვნელოვანია წარსულისა და აწმყოს გაანალიზება და მომავლის დაგეგმვაში გათვალისწინება.

მომავლის ამგვარი პერსპექტივის ერთ-ერთი მთავარი ინსტრუმენტია კულტურის განვითარების სტრატეგია, რომელიც, როგორც სექტორთაშორისი, ინკლუზიური, ყოვლისმომცველი დოკუმენტი, განსაზღვრავს ქალაქის კულტურულ, საზოგადოებრივ, სოციალურ და ეკონომიკურ ინტეგრირებულ განვითარებას. სტრატეგია ხელმისაწვდომი უნდა იყოს ზუგდიდის ყველა მაცხოვრებლისთვის, საზოგადოების ნებისმიერი წევრისთვის და ის უნდა იქცეს ინკლუზიური ქალაქის პრაქტიკული აღორძინების ძირითად ვექტორად, რომლის მთავარი პრიორიტეტია საკუთარი აუთვისებელი პოტენციალის განვითარება და გააქტიურება ეროვნულ, რეგიონულ და საერთაშორისო დონეზე.

ზუგდიდს ამგვარი პოზიციონირებისათვის ყველა პირობა გააჩნია და ახლა სწორედ ხელსაყრელი დროა იმისათვის, რომ კულტურის განვითარების სტრატეგიის პროცესი გააქტიურდეს. ეს ქალაქისთვის უნიკალური შანსია, გახდეს ლიდერი. ქალაქის მაცხოვრებლებისთვის, განსაკუთრებით კი - ახალგაზრდებისთვის ეს არის შესაძლებლობა, თავად განსაზღვრონ, როგორი უნდა იყოს მათი ქალაქი, იკვლიონ გზები და საშუალებები.

კულტურის განვითარების სტრატეგიის შემუშავების პროცესში ნათლად გამოიკვეთა, რომ კულტურული და ბუნებრივი ფასეულობები, მომავლის პერსპექტივით, მყარ საფუძველს წარმოადგენს, მიუხედავად ქალაქის წინაშე არსებული გამოწვევებისა და პრობლემებისა. ზუგდიდს საკმაოდ გრძელი გზის გავლა მოუწევს, თუმცა, საკუთარი უნიკალური პოტენციალის გათვალისწინებით, ქალაქმა თავად კომპლექსურად უნდა გაიაზროს საკუთარი მომავალი.

შემდეგი მიზანია ამ ახალი მომავლის წარდგენა როგორც საერთაშორისო საზოგადოებისთვის, ისე საქართველოსთვის. ამისთვის აუცილებელია კომუნიკაციისა და წარმოჩენის ეფექტური საშუალებების გამოყენება. ამავდროულად, იდენტიფიცირებული ინიციატივების თანმიმდევრული განხორციელება და ზუგდიდის კულტურის განვითარების სტრატეგიის დოკუმენტით განსაზღვრული სტრატეგიული ამოცანების შესრულება.

აქედან გამომდინარე, ზუგდიდის კულტურის განვითარების სტრატეგია კულტურის საერთო ხედვას, სახელმძღვანელო პრინციპებს, ამბიციებსა და მიზნებს აყალიბებს, რომლებიც ქალაქის განვითარების სტიმულირებას და მდგრად განვითარებას შეუწყობენ ხელს.

სტრატეგია წარმოაჩენს ქალაქის კულტურულ რესურსს, ძირითად კულტურულ აქტივებსა და მის პოტენციალს, ასევე, განსაზღვრავს კულტურისა და შემოქმედებითობის მრავალწახნაგოვან როლსა და მნიშვნელობას ზუგდიდის განვითარებისათვის.

სტრატეგია ორიენტირებულია ადამიანური კაპიტალისა და აუდიტორიის განვითარებაზე, ადგილობრივი მოსახლეობის კულტურულ პროცესებში ჩართულობაზე, თანამშრომლობისა და პარტნიორობის წახალისებაზე, შემოქმედებითი სივრცეების შექმნასა და განვითარებაზე. სტრატეგიის სამოქმედო გეგმის მიზნების ფარგლებში გათვალისწინებულია დარგობრივი კვლევების განხორციელება, მულტიფუნქციური სერვისებისა და სივრცეების შექმნა და ხელშეწყობა, მეწარმეობისა და ხელოვნების წარმოჩენა.აღნიშნულის მიღწევა განსაზღვრულია სხვადასხვა აქტივობის განხორციელების გზით, მაგ. სხვადასხვა თემატური ფესტივალების ჩატარება და ხელშეწყობა, რომელიც უზრუნველყოფს არა მხოლოდ ერთი სექტორის წარმოჩენას, არამედ გაახალისებს ზუგდიდის კულტურულ ცხოვრებას, მოახდენს მის პოპულარიზაციასა და მიმზიდველობას, როგორც ადგილობრივ, რეგიონალურ, ასევე საერთაშორისო დონეზე.

სტრატეგია თითოეული თემატური სფეროსთვის კონკრეტულ ქმედებებს შეიცავს, რომლებიც ყოველწლიურად განიხილება და შეფასდება. სტრატეგიას მიეცა შესაძლებლობა წარმოეშვა თავისი შინაარსით ახალი, ქალაქის განვითარების კონკრეტული ხედვა, რომელიც თავის კულტურულ აქტივებს გამოიყენებს, როგორც კატალიზატორს ინტეგრირებული და ინკლუზიური მომავლის სოციალური და ეკონომიკური წინსვლისთვის.

ამ დროისთვის, სტატეგიის განხორციელებისათვის უკვე გადადგმულია გარკვეული ნაბიჯები და მიღწეულია შესაბამისი შედეგები, რაც ქვემოთ უფრო დეტალურადაა მოცემული.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**

2021 წლის მაისში ევროკავშირის EU4Culture პროექტის ფარგლებში გამოცხადდა კონკურსი, რომლის მიზანი იყო მხარი დაეჭირა ქალაქებისთვის კულტურის განვითარების იმ სტარტეგიების მომზადებაში, რომლებიც ევროპული კულტურული დედაქალაქების მიდგომებს შეესაბამება. კონკურსში მონაწილეობა მიიღო 70-მა ქალაქმა აღმოსავლეთ პარტნიორობის 5 ქვეყნიდან: აზერბაიჯანი, მოლდოვა, საქართველო, სომხეთი და უკრაინა. სააპლიკაციო განცხადებების შეფასების შემდეგ, ჟიურიმ თითოეული ქვეყნიდან შერჩეული 5 ქალაქი გამოავლინა. საქართველოდან კონკურსში მონაწილეობის სურვილი გამოთქვა 11-მა ქალაქმა, მათგან კი კონკურსის შემდეგ ეტაპზე გადავიდნენ: **ახალციხე, ზუგდიდი, თელავი, ფოთი და ქუთაისი.**

კონკურსის მეორე ეტაპზე გავიდა 3 ქალაქი: ზუგდიდი, ფოთი და ქუთაისი. თითოეულმა ქალაქმა მიიღო გრანტი 30.000 ევრო - კულტურის განვითარების სტრატეგიის სრული ვერსიის მოსამზადებლად. **2022 წლის სექტემბერში ზუგდიდი გამოცხადდა როგორც გამარჯვებული ქალაქი და მუნიციპალიტეტს გადაეცა გრანტი 300.000 ევროს ოდენობით სტრატეგიაში გაწერილი ღონისძიებების განსახორციელებლად.**

* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);

გთხოვთ იხილოთ დანართი: ზუგდიდის კულტურის განვითარების სტრატეგია (დანართი 1) და მისი სამოქმედო გეგმა.(დანართი 2)

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

გთხოვთ იხილოთ შემდეგი დანართები:

* ზუგდიდის მუნიციპალიტეტის მერის ბრძანება კულტურის განვითარების სტრატეგიის შემუშავებაზე სამუშაო ჯგუფის შექმნის თაობაზე. (დანართი 3)
* ზუგდიდის მუნიციპალიტეტის საკრებულოს განკარგულება-ზუგდიდის კულტურის განვითარების სტრატეგიისა და მისი სამოქმედო გეგმის დამტკიცების თაობაზე . (დანართი 4)
* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**

კულტურის განვითარების სტრატეგიის შემუშავების პროცესის გამჭვირვალობის, საჯაროობისა და ყველა დაინტერესებული მხარის აქტიური ჩართულობის უზრუნველყოფის მიზნით, პროცესის დასაწყისში, მომზადდა და საჯაროდ ხელმისაწვდომი გახდა **სტრატეგიის შემუშავების გზამკვლევი (დანართი 5),** რომელშიც დეტალურად იქნა აღწერილი სტრატეგიის შემუშავების პროცესი და მის შემუშავებაში ჩართვის შესაძლებლობები; ზუგდიდის კულტურის განვითარების სტრატეგიისა და მისი განხორციელების სამოქმედო გეგმის შემუშავების პროცესის გამჭვირვალობისა და კულტურის სფეროში მოღვაწე პროფესიონალების ჩართულობის უზრუნველსაყოფად, შემუშავდა შესაბამისი საკომუნიკაციო გეგმა. ზუგდიდის მუნიციპალიტეტის ვებ-გვერდზე <https://zugdidi.gov.ge/ge/zugdidi4culture> და სპეციალურად შექმნილ სტრატეგიის სოციალურ (Facebook) გვერდზე<https://www.facebook.com/zugdidi4culture> რეგულარულად ზიარდებოდა განახლებული ინფორმაცია წარმართული პროცესის, სამუშაო დოკუმენტებისა და ძირითადი პარტნიორების შესახებ. აღნიშნული სერვისების მეშვეობით, ასევე, მიზნობრივად შექმნილი ელ. ფოსტის მისამართის გამოყენებით [zugdidi4culture@gmail.com](mailto:zugdidi4culture@gmail.com) ყველა დაინტერესებულ პირს შესაძლებლობა ჰქონდა, მსოფლიოს ნებისმიერი წერტილიდან, გამოეგზავნა შენიშვნები, რეკომენდაციები, მოსაზრებები და სხვა.

გარდა ამისა, პროცესის პირველ ეტაპზე შეიქმნა დაინტერესებულ პირთა პლატფორმა, სადაც გაწევრიანდნენ ის ორგანიზაციები და პირები, რომლებმაც შემდეგში უშუალო მონაწილეობა მიიღეს კულტურის განვითარების სტრატეგიის დოკუმენტის შემუშავების პროცესში. დანართის სახით წარმოგიდგენთ აღნიშნულ დოკუმენტს (Stakeholder Platform) **(დანართი 6**).

სტრატეგიის შემუშავების პროცესში განხორციელდა **2 თემატურ-მიზნობრივი კვლევა,** რომლის ფარგლებში ჩატარდა **2 გამოკითხვა:** ზუგდიდის მუნიციპალიტეტის ადმინისტრაციული კულტურული რესურსის კვლევა. კვლევაში მონაწილეობა მიიღო ზუგდიდის მუნიციპალიტეტში რეგისტრირებულმა 15 იურიდიულმა პირმა; ზუგდიდის მუნიციპალიტეტის კულტურული და შემოქმედებითი ინდუსტრიების არსებული რესურსების, შესაძლებლობებისა და საჭიროებების კვლევა. კვლევის ფარგლებში სამიზნე ობიექტად რეესტრში აღრიცხულ იქნა 110 სუბიექტი, აქედან გამოკითხვაში მონაწილეობა მიიღო 41-მა, ჩაღრმავებული კვლევა ჩატარდა 5 სუბიექტთან, სულ ჯამში გამოკითხვაში მონაწილეობა მიიღო 46 იურიდიულმა თუ კერძო პირმა; გამოკითხვა ზუგდიდში კულტურის შესაძლებლობების, პოტენციალისა და პრიორიტეტული მიმართულებების დადგენის, სექტორში არსებული გამოწვევებისა და დაბრკოლებების იდენტიფიცირების მიზნით; გამოკითხვა ზუგდიდის მუნიციპალიტეტში კულტურული და შემოქმედებით ინდუსტრიებში არსებული გამოწვევების, საჭიროებების, გადაჭრის გზებისა და პოტენციალის იდენტიფიცირების მიზნით. აღნიშნულ გამოკითხვებში მონაწილეობა მიიღო სულ 87-მა რესპოდენტმა.

* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

ბ) ფინანსური - მუნიციპალიტეტის ბიუჯეტი/დონორის დახმარება;

გ) გამოყენებული მატერიალურ-ტექნიკური რესურსი;

ზუგდიდის მუნიციპალიტეტის მერიაში შეიქმნა სამუშაო ჯგუფი, რომელსაც კოორდინაციას უწევდა საინვესტიციო პროექტების და დონორებთან ურთიერთობის განყოფილება. განისაზღვრა კულტურის განვითარების სტრატეგიის დოკუმენტის შექმნაზე პასუხისმგებელი პირები.

ა) დოკუმენტის შემუშავებაზე მუშაობდა ზუგდიდის მუნიციპალიტეტის განათლების, კულტურის, ძეგლთა დაცვის , ახალგაზრდულ საქმეთა და სპორტის სამსახური. ასევე ჩართული იყვნენ სხვადასხვა სექტორის წარმომადგენლები და მთლიანად დაინტერესებულ პირთა პლატფორმა, რომელიც კონკურსის პირველ ეტაპზე შეიქმნა. მუნიციპალიტეტის მხრიდან მოწვეულ იყვნენ ექსპერტები.

ბ) დოკუმენტი შემუშავდა ევროკავშირის ფინანსური დახმარებით, რაც ჯამში შეადგენდა 30 000 ევროს; ხოლო სტრატეგიის განხორციელებისათვის, 2022-2024 წწ მანძილზე განსაზღვრული ბიუჯეტი შეადგენს 360 000 ევროს, აქედან 60 000 ევროს ექვივალენტი ლარში მუნიციპალიტეტის საბიუჯეტო თანხებითაა განსაზღვრული.

გ) დოკუმენტის შემუშავების პროცესში, საჭიროების შესაბამისად, მათ შორის შეხვედრების ფიზიკურად ორგანიზებისათვის, ხელმისაწვდომი იყო და გამოყენებულ იქნა მუნიციპალიტეტის საკუთრებაში არსებული მატერიალურ-ტექნიკური რესურსი; ამასთან, ქვეყანაში მოქმედი კოვიდ-რეგულაციების გათვალისწინებით პროცესში ნაწილობრივ დისტანციურად წარიმართა, რისთვისაც გამოყენებულ იქნა ზუმ პლატფორმა.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

ზუგდიდის კულტურის განვითარების სტრატეგია პირველი ამგვარი დოკუმენტია ქალაქისათვის, შესაბამისად პროცესის დასაწყისში არ არსებობდა თავმოყრილი და გაანალიზებული ინფორმაცია მუნიციპალიტეტის კულტურული და შემოქმედებითი რესურსების, საჭიროებებისა და პოტენციალის შესახებ, რაც ერთ-ერთი მთავარი გამოწვევა იყო სტრატეგიაზე მუშაობის პროცესში. შესაბამისად, აღნიშნული ინფორმაციის მოგროვებისა და ანალიზის მიზნით, გაიმართა არაერთი შიდა სამუშაო შეხვედრა და დამუშავდა სხვადასხვა დოკუმენტი;

გარდა ამისა, გამოწვევას წარმოადგენდა კოვიდ რეგულაციებთან დაკავშირებული შეზღუდვები, თუმცა აღნიშნულთან გამკლავება შესაძლებელი გახდა თანამედროვე ტექნოლოგიებისა და სწორი ლოჯისტიკური დაგეგმვის შედეგად, რამაც შესაძლებელი გახადა შეხვედრებისა და სამუშო პროცესის სრულად დისტანციურ ან/და ჰიბრიდულ რეჟიმში გამართვა.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

ევროკავშირის EU4Culture პროექტის ფარგლებში გამოცხადებულ კონკურსში მონაწილეობის მისაღებად მუნიციპალიტეტისთვის წინაპირობა და ერთ-ერთი კრიტერიუმი თანა-აპლიკანტთან თანამშრომლობა და პროცესში ერთობლივი მონაწილეობა იყო. შერჩეულ იქნა თანა-აპლიკანტი - ააიპ „Creative Spark“, რომელიც აკმაყოფილებდა პროექტის საკონკურსო პირობებში წარმოდგენილ მოთხოვნებსა და კრიტერიუმებს და გააჩნდა გამოცდილება კულტურის სფეროში, მიღებული ჰქონდა არაერთი გრანტი და აქტიურად მონაწილეობდა კულტურულ და შემოქმედებით პროცესებსა და ღონისძიებებში.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

პროცესში ახალგაზრდების ჩართვის მიზნით, ზუგდიდის კულტურის განვითარების სტრატეგიის შემუშავების პროცესში, ზუგდიდის მერიისა და მისი პარტნიორების ხელშეწყობით, შოთა მესხიას ზუგდიდის სახელმწიფო სასწავლო უნივერსიტეტში, **შემოქმედებითი იდეათონი, კრეატიული იდეების კონკურსი - ,,შენი იდეა მომავლის ზუგდიდს!“ გაიმართა.** კონკურსზე დარეგისტრირდა 11 იდეა. წარმოდგენილი იდეების გაანალიზების შემდგომ, შესარჩევი კომისიის გადაწყვეტილებით, თერთმეტივე იდეის ავტორს მიეცა იდეათონში მონაწილეობის შესაძლებლობა. ზუგდიდის შემოქმედებითი იდეათონის 3 გამარჯვებული გუნდი გამოვლინდა: I ადგილი: „ეკო მეგობრული ბოქსები“ - ბავშვები კოლხური ბზის გადასარჩენად; II ადგილი: „ჭკვიანი სივრცე“; III ადგილი: „კულტურის მუზეუმი“. კონკურსის ყველა მონაწილეს გადაეცა სერთიფიკატი, ხოლო გამარჯვებულთათვის გამოყოფილი იყო ფულადი ჯილდო და დიპლომები. იდეათონში მონაწილე ყველა იდეის ინტეგრირება მოხდა სტრატეგიის დოკუმენტსა და მის სამოქმედო გეგმაში. ასევე იდეების ავტორებისათვის გათვალისწინებულია სპეციალური მენტორინგის პროგრამა, მათი იდეების წარმატებულ პროექტებად გარდაქმნისა და ხელშეწყობის მიზნით. სტრატეგიის შემუშავების პროცესში, ზუგდიდის კულტურული რესურსებისა და პოტენციალის შესახებ ფართო საზოგადოების ინფორმირებულობისა და ცნობიერების ამაღლების მიზნით, დაიწყო სპეციალური ინტერნეტ კამპანია: “იცოდით, რომ…”, რომლის ფარგლებშიც, სტრატეგიის სოციალურ გვერდზე, რეგულარულად ზიარდებოდა საინფორმაციო ბანერები და შესაბამისი ტექსტი. სტრატეგიის პროცესის პოპულარიზაციის, საზოგადოების ჩართულობისა და ზუგდიდში მოღვაწე კულტურის სფეროს წარმომადგენლების, დამოუკიდებელი ხელოვანებისა და ახალგაზრდების წარმოჩენის მიზნით, სტრატეგიის სოციალურ გვერდზე მიმდინარეობდა საინფორმაციო კამპანია ზუგდიდის კულტურის სტრატეგიასთან დაკავშირებით, მათი ციტატებისა და გამონათქვამების გამოქვეყნებით.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

ზუგდიდის მუნიციპალიტეტს გააჩნია კულტურის განვითარების სტრატეგიის დოკუმენტი. სტრატეგიაში კულტურა მიჩნეულია ადგილობრივი ეკონომიკის ერთ-ერთ მამოძრავებელ სფეროდ, რომელმაც პირდაპირ და ირიბად უნდა შეიტანოს წვლილი მის განვითარებაში. შესაბამისად, დოკუმენტში ჩამოყალიბებული მიზანსწრაფვებიც ამ შედეგის მიღწევას ემსახურება, რათა კულტურის სფეროს განვითარება და მემკვიდრეობის დაცვა ორმხრივად სარგებლიანი იყოს - ერთის მხრივ განვითარდეს კულტურის სფერო და უზრუნველყოფილ იქნეს კულტურული მემკვიდრეობის სათანადო დაცულობა, ამავდროულად სარგებელი მოუტანოს ადგილობრივ მოსახლეობას და ხელი შეუწყოს სამუშაო ადგილების შექმნას. რაც საბოლოო ჯამში ქალაქის მდგრად განვითარებასთანაა დაკავშირებული. ზუგდიდის კულტურის განვითარების სტრატეგია აჩვენებს, თუ რამდენად მნიშვნელოვანია კულტურა, შემოქმედებითობა და ინოვაციურობა ზუგდიდის კეთილდღეობისათვის, ის განსაზღვრავს ზუგდიდში კულტურისა და შემოქმედებითობის სტიმულირების გზებს, აყალიბებს ხედვას, რომელიც აღიარებს შემოქმედებითობის მნიშვნელობასა და კულტურის მრავალწახნაგოვან ძალას. მას შეუძლია შთააგონოს, გაამდიდროს და გარდაქმნას ადამიანების ცხოვრება, საზოგადოება და ჩვენი ქალაქი, ადგილი, სადაც ვცხოვრობთ და ვმოღვაწეობთ.

სტრატეგიიდან გამომდინარე, დღეის მდგომარეობით მთავარი მიღწევებია:

* **პროექტში EU4Culture გამარჯვება და 300.000 ევროს მოცულობის საგრანტო დაფინანსების მიღება სტრატეგიისა და მისი სამოქმედო გეგმის ეფექტურად განხორციელების მიზნით;**
* ზუგდიდის ბოტანიკური ბაღი ევროპის საბჭოს კულტურული მარშრუტის - ევროპის ისტორიული ბაღების წევრი გახდა;
* ზუგდიდი გასტრონომიის, კულტურის, ხელოვნებისა და ტურიზმის საერთაშორისო ინსტიტუტის (IGCAT) მიერ 2025 წლის ევროპის გასტრონომიული რეგიონის კანდიდატად დასახელდა;
* ზუგდიდმა მონაწილეობა მიიღო IGCAT-ის მიერ გამოცხადებულ ფილმების ყოველწლიურ საერთაშორისო კონკურსში Food Film Menu. ზუგდიდის მოსწავლე-ახალგაზრდობის სასახლესა და IGCAT-ს შორის გაფორმდა თანამშრომლობის მემორანდუმი და აღნიშნულ კონკურსში გაიგზავნა 2 საკონკურსო ფილმი, რომელთაგანაც ერთ ერთ კატეგორიაში გაიმარჯვა შოთა მესხიას ზუგდიდის სახელმწიფო სასწავლო უნივერსიტეტის მიერ ნომინირებულმა ფილმა, ასევე მე-2 საპრიზო ადგილი დაიკავა ხალხის რჩეული ფილმების კატეგორიაში;
* ზუგდიდის მოსწავლე-ახალგაზრდობის სასახლემ მონაწილეობა მიიღო სსიპ შემოქმედებითი საქართველოს მიერ გამოცხადებულ კონკურსში და მოიპოვა გრანტი ზუგდიდის შემოქმედებითი სივრცეების კვლევის განსახორციელებლად;
* ზუგდიდის მოსწავლე-ახალგაზრდობის სასახლემ მონაწილეობა მიიღო სსიპ ახალგაზრდობის სააგენტოს მიერ გამოცხადებულ კონკურსში;
* ზუგდიდის მუნიციპალიტეტის მერიამ და შოთა მესხიას ზუგდიდის სახელმწიფო სასწავლო უნივერსიტეტმა მონაწილეობა მიიღო ევროკავშირის Horizon Europe-ის პან-ევროპულ კონკურსში;
* ზუგდიდის მუნიციპალიტეტის მერიამ წარადგინა ჭაქვინჯის ციხე Europa Nostra-ს ევროპის 7 განსაკუთრებული საფრთხის ქვეშ მყოფი კულტურული მემკვიდრეობის ნომინაციაზე. განაცხადმა წარმატებით გადალახა პირველი შესარჩევი ეტაპი;
* შოთა მესხიას ზუგდიდის სახელმწიფო სასწავლო უნივერსიტეტი გახდა ბრიტანეთის საბჭოს მიერ ინიცირებული და მხარდაჭერილი საქართველოს სამეწარმეო განათლების ალიანსის (GEEA) წევრი და პარტნიორი.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);

კულტურის განვითარების სტრატეგიის შემუშავების ერთ-ერთ მნიშვნელოვან მიზანს, კულტურის, ხელოვნებისა და შემოქმედებითი ინდუსტრიების, როგორც ქალაქის ეკონომიკური და სოციალური განვითარების ეფექტური მექანიზმის შესახებ, საზოგადოების ცნობიერებისა და ინფორმირებულობის გაზრდა წარმოადგენდა. ეს კი საზოგადოების მონაწილეობისა და ინფორმირებულობის ყველა ხელშემწყობი პირობის შექმნითა და ეფექტური ინსტრუმენტების გამოყენებით გახდა შესაძლებელი.

მუნიციპალიტეტის კულტურის განვითარების სტრატეგიის წარმატებით შემუშავების მთავარი განმსაზღვრელი ფაქტორები შემდეგია:

ა) პროცესის დეტალურად დაგეგმვა და სტრატეგიის შემუშავებისთვის **საჭირო ნაბიჯების/აქტივობების საწყის ეტაპზევე გაწერა;**

ბ) კონკრეტულ მუნიციპალიტეტში, დარგში არსებული **საჭიროებების იდნეტიფიკაცია და დეტალური მეპინგი, დარგის წარმომადგენლებთან ერთად;**

გ) კონკრეტული მუნიციპალიტეტის **არსებული რესურსისა და პოტენციალის ანალიზი**. მხოლოდ ამის შემდგომ გახდება არსებულ საჭიროებებზე მორგებული, ადექვატური მიზნებისა და მათი მიღწევის რეალური სამოქმედო გეგმის დასახვა;

დ) პროცესის ყოველდღიური **მონიტორინგი, თანმიმდევრულობა, საჭიროების შემთხვევაში ცვლილების შეტანა და პროგრესი;**

ე) **პროცესის გამჭირვალობა და თანამონაწილეობა -** მუნიციპალიტეტისკულტურის განვითარების სტრატეგია საჯარო დოკუმენტია, რომელიც იქმნება ადგილობრივი მოსაზლეობისათვის და საბოლოო ჯამში ზეგავლენას ახდენს მათ კეთილდღეობაზე. შესაბამისად, უკიდურესად მნიშვნელოვანია პროცესში საზოგადოების აქტიური და ღია ჩართულობა საწყისი ეტაპიდანვე.

კულტურის განვითარების სტრატეგია ხელს შეუწყობს ქალაქის შემოქმედებითი და კულტურული პოტენციალის სიღრმისეულ შესწავლასა და გაანალიზებას, შემდგომი ეტაპობრივი განვითარებისათვის, მიზნობრივი, წერტილოვანი და თანმიმდევრული განვითარების ხედვისა და მათი გადაჭრის კონკრეტული გზების განსაზღვრისათვის. გრძელვადიანი სტრატეგიული ხედვა საშუალებას მოგვცემს, შევქმნათ ხელოვნებისა და კულტურის განვითარებისთვის ხელსაყრელი გარემო, რომელიც თავისმხრივ, ქალაქის სოციალური და ეკონომიკური თვალსაზრისით არსებული გამოწვევების კრეატიული მიდგომებით მოგვარების საშუალებას მოგვცემს.

კულტურის განვითარების სტრატეგიის ერთ-ერთ პრიორიტეტად განისაზღვრა ზუგდიდის როგორც კულტურულ ჰაბად ჩამოყალიბება და ქალაქის გამორჩეული როლის წარმოჩენა ქვეყნის კულტურულ ცხოვრებაში, განსაკუთრებით იმ პირობებში როდესაც მთავარი კულტურული მოვლენების ეპიცენტრი დედაქალაქია, რაც გარკვეულწილად ჩრდილავს რეგიონების სრულფასოვან განვითარებას.

* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

ეკონომიკური ღირებულების თვალსაზრისით,სტრატეგიის შემუშავების პროცესიც და თავად დოკუმენტიც, კონცენტრირებულია კულტურის ეკონომიკური განვითარების პოტენციალისა და შესაძლებლობების წარმოჩენასა და ეფექტურად გამოყენებაზე. დღეს უკვე არაერთი საერთაშორისო კვლევით დასტურდება, რომ კულტურას და შემოქმედებას მრავალწახნაგოვანი ეფექტი აქვს და ის ქვეყნების ეკონომიკური განვითარების კატალიზატორი და მნიშვნელოვანი ხელმშემწყობი რესურსია.

კულტურის განვითარების სტრატეგია ორიენტირებულია ხელოვანების მიერ შექმნილი კულტურული პროდუქტის სათანადოდ წარმოჩენასა და მის მომგებიან და ეკონომიკურად სასარგებლო რესურსად გარდაქმანაზე; მისი მიმზიდველობის და მასზე მოთხოვნის გაზრდაზე. განსაკუთრებით მნიშვნელოვანი იქნება კულტურული პროდუქტის მომგებიანობის გაზრდა. ავთენტური ადგილობრივი კულტურული პროდუქტი გაზრდის ქალაქის ცნობადობას ადგილობრივ, რეგიონულ და საერთაშორისო დონეზე და შექმნის ქალაქის სტაბილური ეკონომიკური განვითარების წინაპირობას. კულტურული პროდუქტის შექმნა ბევრად უფრო პოპულარული გახდება, როდესაც ადგილობრივი მოსახლეობა დაინახავს მის რეალურ სარგებელს და ამ მიმართულებით ნებისმიერი მხარდაჭერა აღქმული იქნება როგორც ინვესტიცია.

სტრატეგიის ეკონომიკური ეფექტი იქნება ასევე ადგილობრივი ბიუჯეტის უფრო ეფექტური და მიზანმიმართული დაგეგმარება და განკარგვა, რაც გამოიწვევს სახელმწიფო რესურსების მიზნობრივ და რაციონალურ განაწილებას; უზრუნველყოფს კულტურის სფეროს კომერციალიზაციას, რაც სტიმულირებას გაუწევს ბიზნესის განვითარებას, ასევე ადგილობრივი და ცენტრალური ბიუჯეტის შემოსავლების აკუმულირებას.

გარემოსდაცვითი ღირებულების თვალსაზრისით, კულტურის განვითარების სტრატეგია საშუალებას მოგვცემს მკაფიოდ წარმოვაჩინოთ ადგილობრივი გარემოს, ეკოლოგიისა და ბუნებრივი რესურსების წინაშე არსებული გამოწვევები და მათი გავლენა ქალაქის კულტურულ, განსაკუთრებით კი, ურბანული, ისევე როგორც კულტრული და ბუნებრივი მემკვიდრეობის ლანდშაფტსა და მდგომარეობაზე. გლობალური დათბობისა და სხვა ბუნებრივი კატაკლიზმების პირობებში, განსაკუთრებით აქტუალური ხდება ბუნებრივი და კულტურული (როგორც მატერიალური, ისე არამატერიალური) მემკვიდრეობის დაცვა, კონსერვაცია და მოვლა.

კულტურის განვითარების სტრატეგია დაგვეხმარება ქალაქის სწორი ურბანული განვითარების მიმართულებითაც. ისეთი თანამედროვე მიდგომების გააზრებითა და ინტეგრირებით, როგორიცაა მაგალითად “ბაუ კულტურ”, საშუალება მოგვეცემა ქალაქის განვითარება საერთო კულტურული ლანდშაფტისა და ადგილობრივი მოსახლეობის კეთილდღეობის ჭრილში წარმოვაჩინოთ.

ბ) პროექტის შედეგად ადგილობრივ ბუჯეტში ასახული ცვლილება;

კულტურის განვითარების სტრატეგიის განხორციელება მუნიციპალიტეტის ადგილობრივ ბიუჯეტში განსაზღვრულია .როგორც გრანტის მთლიანი თანხა ეტაპებად, ასევე მუნიციპალიტეტის კონტრიბუციის ნაწილი 60 000 ევრო ექვივალენტი ლარში.

გ) მოსახლეობის მხარდაჭერა;

როგორცსტრატეგიის შემუშავების პროცესი, ისე თავად დოკუმენტიც, კონცენტრირებულია ზუგდიდის მოსახლეობის წინაშე არსებული სოციალური პრობლემების გააზრებაზე, გამოვლენასა და მოგვარებაზე; ამ გზით, კულტურის სოციალური განვითარების პოტენციალისა და შესაძლებლობების წარმოჩენასა და ეფექტურად გამოყენებაზე. სტრატეგიის შემუშავების პროცესი დაფუძნებული იყო გამჭვირვალეობასა და ინკლუზიურობაზე, რამაც ხელი შეუწყო ფართო საზოგადოებრივი დისკუსიის წარმართვას, საზოგადოების კონსოლიდირებას, მონაწილეობითი სულისკვეთების გამყარებასა და გამოწვევბთან გამკლავების ერთობლივი გზების გამოვლენას. კრეატიული მიდგომების იდენტიფიცირებით, შესაძლებელი გახდა, სოციალური თვალსაზრისით, საზოგადოების დღისწესრიგის წინაშე არსებული საკითხების, კულტურისა და შემოქმედების გამოყენებით მოგვარება. განსაკუთრებული ყურადღება ეთმობა ეთნიკური, რელიგიური, ინკლუზიური მრავალფეროვნების ხელშეწყობასა და შენარჩუნებას, რაც თავის მხრივ ზუგდიდის კულტურულ-ისტორიულ რეალობას წარმოადგენს.

დ) შეტანილია თუ არა პროექტი მომავალი წლის ბიუჯეტში;

კულტურის განვითარების სტრატეგიის სამოქმედო გეგმა 2022-2024 წლებს მოიცავს. დონორის მიერ მიღებული თანხის პირველი და მეორე ტრანში 300 000 ევროდან და ასევე მუნიციპალიტეტის კონტრიბუცია დაგეგმილია მომავალი წლის ბიუჯეტში.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში;**

სექტორული და თემატური შეხვედრების შედეგების, კითხვარებისა და კვლევების მიგნებების, ასევე, სხვა რელევანტური მასალების ანალიზის საფუძველზე, სტრატეგიის საკოორდინაციო ჯგუფის მიერ, 6 თვიანი პროცესის განმავლობაში, **სტრატეგიის 3 ვერსია** (სტრატეგიის კონცეფცია, პირველი სამუშაო და საბოლოო ვერსია) მომზადდა. სტრატეგიის დოკუმენტის ყველა ვერსია ეტაპობრივად გაზიარდა საკრებულოს წევრებისთვის და ისინი მოწვეული იყვნენ დოკუმენტის სამუშაო ვერსიის ყველა განხილვაზე. შეხვედრების პროცესში გამოთქმული მოსაზრებებისა და სხვადასხვა საშუალებებით მიღებული შენიშვნებისა და რეკომენდაციების გათვალისწინებით, რეგულარულად ხდებოდა სტრატეგიის განახლება და დახვეწა.

* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**

შედგა სამუშაო შეხვედრა , სადაც განხილულ იქნა საუკეთესო პრაქტიკის საკონკურსო თემები. საკრებულოს თავმჯდომარემ, მოადგილეებთან და სხვა წევრებთან ერთად დაუჭირა მხარი ევროკავშირის EU4Culture -ს მიერ დაფინანსებული „კულტურის განვითარების სტრატეგიის“ პროექტის წარდგენას.

* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

სტრატეგიის შემუშავების პროცესში დოკუმენტის სამუშო და საბოლოო ვერსიები გაზაირდა საკერებულოს წევრებთან, შესაბამისად, ყველა ფრაქციასთან. საბოლოო ვერსიაში გათვალისწინებულ იქნა უკუკავშირის შედეგად მიღებული კომენტარები/რეკომენდაციები/შენიშვნები.

შედეგად, ზუგდიდის კულტურის განვითარების სტრატეგია ერთხმად იქნა დამტკიცებული/მიღებული საკრებულოს მიერ 2022 წლის 20 მაისს.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

გთხოვთ იხილოთ დანართები: ზუგდიდის კულტურის განვითარების სტრატეგია (დანართი 1) და მისი სამოქმედო გეგმა. (დანართი 2)

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

მარიკა ხასია;

პოზიცია: საინვესტიციო პროექტების და დონორებთან ურთიერთობის განყოფილების უფროსი , ზუგდიდის მუნიციპალიტეტის მერია;

ტელ: 599 591 44 75 89;

ელ.ფოსტა: [marikakhasia@gmail.com](mailto:marikakhasia@gmail.com)

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

1. მარიკა ხასია-საინვესტიციო პროექტების და დონორებთან ურთიერთობის განყოფილების უფროსი, ზუგდიდის მუნიციპალიტეტის მერია; ტელ: 591 44 75 89; Email: [marikakhasia@gmail.com](mailto:marikakhasia@gmail.com)
2. ლაშა ჯიქია- ძეგლთა დაცვის განყოფილების უფროსი, ზუგდიდის მუნიციპალიტეტის მერია; ტელ: 599 69 15 25; Email: [jixaplus@gmail.com](mailto:jixaplus@gmail.com)
3. ლევან ხარატიშვილი- მოწვეული ექსპერტი; ტელ: 577 99 29 92; Email: [lkharatishvili@gmail.com](mailto:lkharatishvili@gmail.com)
4. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები); <https://www.facebook.com/photo/?fbid=493507142817365&set=a.289790276522387>

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

გთხოვთ იხილოთ ლინკი: <https://www.facebook.com/zugdidi4culture>

***განაცხადის მიღების ვადაა 2022 წლის 20 ოქტომბერი- 28 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge) ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)

1. EU4Culture ევროკავშირის მიერ დაფინანსებული ოთხწლიანი (2021-2024) პროექტია, რომლის მიზანია კულტურისა და შემოქმედებითი ინდუსტრიის როლის გაზრდა ქვეყნის ეკონომიკური და სოციალური განვითარების პროცესში. ამ მიზნით, პროექტი მხარს უჭერს ქალაქებს კულტურის განვითარების იმ სტრატეგიების მომზადებაში, რომლებიც ევროპული კულტურული დედაქალაქების მიდგომებს შეესაბამება. პროექტი ასევე უზრუნველყოფს არტისტებისა და კულტურის პროფესიონალების მობილობის პროგრამების დაფინანსებას, ასევე, ფესტივალების, კულტურული და ინოვაციური პროექტების მხარდაჭერას. EU4Culture პროექტის ფარგლებში გამოცხადებულ კონკურსში მონაწილეობა მიიღო 70-მა ქალაქმა აღმოსავლეთ პარტნიორობის 5 ქვეყნიდან: აზერბაიჯანი, მოლდოვა, საქართველო, სომხეთი და უკრაინა. ზუგდიდი პროექტის ფარგლებში მსოფლიოს 70 ქალაქს შორის შეირჩა. ზუგდიდის კულტურის განვითარების სტრატეგიამ მოიპოვა გამარჯვება და მიიღო საგრანტო დაფინანსება 300.000 ევროს ოდენობით დამტკიცებული სტრატეგიის ეფექტურად განხორციელების მიზნით. [↑](#footnote-ref-1)